cyanic-selkie/wikianc huggingface dataset:
Բիլբաո 2008 (շախմատային մրցաշար)
Բիլբաո 2008 - «Մեծ սաղավարտի» (Grand Slam) եզրափակիչ մրցաշարերից առաջինն է, անցկացվել է իսպանական Բիլբաո քաղաքում 2008 թ. սեպտեմբերի 2-ից 13-ը։ Խաղային օրերն են եղել 2-ից 6-ը, 8-ից 10-ը և 12-ից 13-ը։ Մրցաշարի հաղթող է ճանաչվել Վեսելին Տոպալովը։
Մրցաշարի կանոնները
Հաղթանակի համար - 3
Պարտության համար - 0
Ծանոթագրություններ
Կատեգորիա:Շախմատային մրցաշարեր Կատեգորիա:Լևոն Արոնյանի մասնակցությամբ մրցաշարեր
Ալեքսանդր Վիտենզոն
Կենսագրություն
Ծնվել է Վիտեբսկում` ներկարարի ընտանիքում ։ 1941 թվականի հունիսի 26-ից ծառայել է որպես «Մարտական տագնապ» («Боевая тревога») թերթի բանակային կյանքի բաժնի պետ և Բելառուսական ռազմաճակատի 11-րդ գվարդիական բանակի «Հանուն Խորհրդային Հայրենիքի» («За Советскую Родину») դիվիզիոնային թերթի խմբագիր, եղել է գվարդիայի մայոր։ Պարգևատրվել է Կարմիր աստղի շքանշանով (1944 թվական), Հայրենական մեծ պատերազմի երկրորդ աստիճանի շքանշանով և մեդալներով։ Զորացրվել է 1946 թվականին։
Ալեքսանդր Վիտենզոնը եղել է Գեղարվեստական ֆիլմերի արտադրության գլխավոր վարչության գլխավոր խմբագիր, վերահսկել «Լենֆիլմ» կինոստուդիայի գործունեության հետ կապված հարցերը ։
Ֆիլմագրություն
Խմբագիր
Սցենարիստ
Արտաքին հղումներ
Կատեգորիա:Անձինք այբբենական կարգով Կատեգորիա:Սցենարիստներ այբբենական կարգով Կատեգորիա:Ռուս սցենարիստներ Կատեգորիա:Խորհրդային սցենարիստներ Կատեգորիա:Խորհրդային խմբագիրներ
Նուրխոն Յուլդաշխոջաևա
Նուրխոն Յուլդաշխոջաևա (ուզբեկերեն՝ Nurxon Yoʻldoshxoʻjayeva, ), խորհրդային ուզբեկ արտիստուհի, որին 1929 թվականի հունիսի 1-ին սպանել է իր հարազատ եղբայրը՝ գործելով «պատվո սպանություն» այն բանի համար, որ նա հանդգնել է հասարակության առաջ պարել բաց դեմքով՝ առանց չադրայի (չաչվանի) ։
Այդ ոճիրը գործած Սալիխոջան՝ պարուհու եղբայրը և Յուլդաշխոջա Սալիմխոջաևը՝ պարուհու հայրը, դատապարտվել են մահապատժի, իսկ սպանության դրդողն ու պատվիրատուն՝ քաղաքի մոլլան ու մինբաշին, աքսորվել է ։
Երիտասարդ արտիստուհու կյանքի ու ողբերգական մահվան մասին կոմպոզիտոր Քամիլ Յաշենը գրել է «Նուրխոն» մյուզիքլը, որտեղ գլխավոր հերոսուհին հանդես է բերված որպես նահատակ ։ Երաժշտական այդ ծավալուն ստեղծագործությունը խորհրդային տարիներին մեծ ժողովրդականություն էր վայելում ։ Ողբերգական ճակատագրի տեր երիտասարդ պարուհու հայրենի օրրանի՝ ուզբեկական Մարգիլան քաղաքի մշակույթի պալատի առջև 1968 թվականին տեղի է ունեցել Նուրխոնի հուշարձանի հանդիսավոր բացումը (հեղինակ՝ քանդակագործ Վ. Կլեբանով ): 1991 թվականին՝ ԽՍՀՄ-ի լուծարումից և Ուզբեկստանի անկախացումից հետո, այդ արձանը ապամոնտաժել են ՝ համարելով հետխորհրդային ժամանակներին ոչ հարմար և նույնիսկ ոչ բարոյական (քանի որ նվիրված էր «խուջում» դարաշրջանի մի ֆեմինիստուհու) ։ Թեև այն էլ պիտի ասել, որ Ֆերգանա քաղաքում կինոթատրոններից մեկը դեռ շարունակում է կոչվել Նուրխոնի անունով ։
Արտաքին հղումներ
Uzbek Dance and Culture Society : About the Dance
Կատեգորիա:Ուզբեկ պարուհիներ Կատեգորիա:Պատվո սպանություններ
Միջադեպ հայկական Յակ-40-ի հետ
Միջադեպ հայկական Յակ-40 ինքնաթիռի հետ, 1992 թվականի մայիսի 9-ին, ադրբեջանական օդուժի Սու-25 ինքնաթիռի հարձակումը` Ստեփանակերտից վիրավորներ և փախստականներ տեղափոխող քաղաքացիական Յակ-40 ինքնաթիռի վրա։ Վերջինս ստիպված է եղել վթարային վայրէջք կատարելու։ Միջադեպը Արցախյան ազատամարտի տարիներին տեղի ունեցած խոշորագույն ավիավթարներից մեկն էր։
Հարձակումը
1992 թվականի մայիսի 9-ին, մարդատար Յակ-40 ինքնաթիռը, նախապես ծրագրված չվերթ պետք է իրականացներ Ստեփանակերտից դեպի Երևան` տեղափոխելով վիրավորների և փախստականների։ Թռիչքի ժամանակ ինքնաթիռը ենթարկվել է գնդակոծման, իսկ երբ մտել է Հայաստանի օդային տարածք, ենթարկվել է ադրբեջանական ռազմական Սու-25 «Գրաչ» ինքնաթիռի հարձակմանը ։
Ադրբեջանական ինքնաթիռի օդաչուն Վագիֆ Կուրբանովն էր, ում ինքնաթիռը հետագայում զարկվել է Ասկերանում ։
Ծանոթագրություններ
Կատեգորիա:Արցախյան պատերազմ
Նախիջևանի երաժշտական դրամատիկական թատրոն
Նախիջևանի Ջալիլ Մամեդկուլիզադեի անվան ադրբեջանական պետական երաժշտական դրամատիկական թատրոն (Cəlil Məmmədquluzadə adına Naxçıvan Dövlət Musiqili Dram Teatrı), Նախիջևանում գործող պրոֆեսիոնալ պետական երաժշտական դրամատիկական թատրոն ։
Պատմություն
19-րդ դարի վերջին` 1883 թվականին, Նախիջևանում դրամատուրգ Էյնալիբեկ Սուլթանովի նախաձեռնությամբ Հաջի Նաջաֆ Զեյնալովի տանը դրամատուրգ Ջալիլ Մամեդկուլիզադեի «Մուսյո Ժորդանը, գիտնական, բուսաբան և դերվիշ Մաստալիշախ նշանավոր կախարդ» վիպակի հիման վրա բեմադրվել է առաջին ներկայացումը։ Այդ ներկայացմամբ Նախիջևանի երաժշտական դրամատիկական թատրոնը սկսել է իր գործունեությունը։ Թատրոնի ձևավորման և հետագա զարգացման գործում մեծ դեր են խաղացել նաև Մ. Տ. Սիդգին, Գ. Շարիֆովը, Ջ. Մամեդկուլիզադեն, Ջ. Պ. Սուլթանովը, Մ. Ս. Օրդուբադին, Մ. Կազիևը, Ռ. Թահմասիբը, Բ. Նախիչևանին։
1922 թվականին թատրոնը ստացել է պետական դրամատիկական թատրոնի կարգավիճակ ։ Հետագայում թատրոնում ներկայացումներ են բեմադրվել Հուսեյն Ջավիդի («Շեյխ Սանան»), Ջաֆար Ջաբբարլիի («Այդին», «Ադամանդ», «Սևիլիա», «Յաշար»), Սամեդ Վուրղունի («Վագիֆ») պիեսների հիման վրա։ Թատրոնի բեմում ադրբեջանցի դրամատուրգների գործերի հետ մեկտեղ բեմադրվել են նաև համաշխարհային դասականների պիեսներ։ Երկրորդ համաշխարհային պատերազմի տարիներին թատրոնում ներկայացումներ են բեմադրվել նաև Ի. Էֆենդիևի, Անարի, Ի. Սաֆարլիի, Էլչինի, Ռ. Իբրահիմբեկովի, Ն. Հասանզադեի հայրենասիրական գործերի հիման վրա։
1965 թվականին թատրոնը կոչվել է դրամատուրգ Ջալիլ Մամեդկուլիզադեի անունով։ Թատրոնի շենքը կառուցվել է ադրբեջանցի ճարտարապետ Հասան Մաջիդովի նախագծով ։
2008 թվականին Ադրբեջանի նախագահի հրամանագրով, ինչպես նաև Նախիջևանի Ինքնավար Հանրապետության Գերագույն Մեջլիսի նախագահի կարգադրությամբ նշվել է թատրոնի 125-րդ հոբելյանը։ 2012 թվականին շահագործման է հանձնվել թատրոնի վերանորոգված շենքը։
Ծանոթագրություններ
Կատեգորիա:Ադրբեջանի մշակույթ Կատեգորիա:1833 հիմնադրված թատրոններ Կատեգորիա:Նախիջևանի Ինքնավար Հանրապետության շենքեր և կառույցներ
Հերկուլես (արջ)
Հերկուլես, վարժեցված արջ Շոտլանդիայից։ Նկարահանվել է տարբեր հեռուստատեսությունների մի շարք էպիզոդիկ դերերում և 1980-ական թվականներին հասել է ճանաչման գագաթնակետին։
Ծագում
Հերկուլեսը ծնվել է Քինգուսիի «Բարձրլեռնային վայրի բնություն» կոչվող այգում։ Այգում արջերի մեծ քանակությունն անթույլատրելի էր, և անառողջ լինելու դեպքում ձագը ոչնչացվում էր։
Շոտլանդացի ըմբիշ Էնդի Ռոբինը մրցաշարերից մեկի ժամանակ հանդիպում է արջին և իմանալով, որ նա ազատ է, կնոջ՝ Մեգիի հետ 1965 թվականին գնում են արջին 50 ֆունտ ստեռլինգով՝ մտադրվելով վարժեցնել նրան։ Սեպտեմբերին, երբ ձագն արդեն շատ էր մեծացել, բերել են իրենց տուն՝ Շերիֆմուիր՝ Դունբլեյնի մոտ:
Հերկուլեսը շատ արագ էր մեծանում, այնքան արագ, որ 1 տարում հասել էր 30 քարի զանգվածի չափի (190 կգ)։
Վաղ ճանաչում
Հերկուլեսը առաջին անգամ հեռուստաէկրաններին հայտնվել է Ռոբինի հետ «Մասնագիտական պայքար Մեծ Բրիտանիայում» հաղորդման շրջանակներում 1970-ական թվականների վերջերին, 1980-ական թվականների սկզբին։
Ռոբինը 1980 թվականին «Հերկուլես՝ ըմբշամարտիկ արջը» անունով 60 րոպեանոց, 10 հազար ֆունտ ստեռլինգ արժողությամբ ֆիլմ է պատվիրել նկարահանել՝ իրենց շոուն և արջին ավելի հայտնի դարձնելու համար։ Սա հենց այն հաղորդումն էր, որի շնորհիվ արջը վաղ ճանաչում է ձեռք բերել։
Միջազգային ճանաչում
Հերկուլեսը նկարահանվել է բազմաթիվ կինոնկարներում, օրինակ՝ Ռոջեր Մուրի հետ՝ Ջեյմս Բոնդի մասին պատմող «Ութոտնուկ» ֆիլմում (1983 թվականին թողարկված)։ Նկարահանվել է Դիսնեյի մի շարք ֆիլմերում։ Նաև 2 տարով տեղափոխվել է Կալիֆոռնիա, նկարահանվել մանկական ֆիլմերում և շոուներում։ Այս ամենը Հերկուլեսին մեծ փառք է բերել։
Հետագա կյանք
1997 թվականին BBC հեռուստատեսային վավերագրական «Ականատես արջը» հեռուստասերիալի նկարահանումների ժամանակ Հերկուլեսը ընկել է և մեջքի հատվածում վնասվածք ստանալով՝ վերջ է դրել իր «գործունությանը»։ Ռոբինը հաջորդ վեց ամիսների ընթացքում խնամել է նրան՝ լողավազանում վարժություններ կատարելով։ Կամաց-կամաց Հերկուլեսը սկսել է քայլել, սակայն հաջորդ ձմռանը կրկին կորցրել է քայլելու ունակությունը։
Հերկը (ինչպես սովորաբար նրան անվանում էին) մահացել է 25 տարեկանում (ինչը մոտավորապես համապատասխանում է այս տեսակի արջերի կյանքի բնական տևողությանը) 2001 թվականի փետրվարի 4-ին ։
2013 թվականին Էնդին և Մեգին հրավիրվել են Հյուսիսային Ուիստում Հերկուլեսի արձանի բացմանը։ «Հերկուլես՝ արջ-մարդ» ֆիլմը թողարկվել է 2014 թվականի ապրիլի 3-ին անգլիական 5-րդ ալիքով։
Արտաքին հղումներ
Կատեգորիա:Շոտլանդիայի կենդանական աշխարհ
Պատահական ամուսին
Պատահական ամուսին (The Accidental Husband), կինոնկար, ռեժիսոր Գրիֆին Դանի դրամատիկ կատակերգությունը։ Ֆիլմի կարգախոսն է Falling in love… even the expert is confused («Սիրահարվելով` նույնիսկ փորձագետն է կորցնում ինքն իրեն»)։ Ֆիլմի առաջնախաղը կայացել է 2008 թվականի փետրվարի 13-ին։
Հիլարի Մենթել
Կենսագրություն
Հիլարիի ծնողները բաժանվել են, երբ նա 11 տարեկան էր, և նա վերցրել է որդեգրած հոր ազգանունը։ Ավարտել է Շեֆիլդի համալսարանի իրավաբանական ֆակուլտետը (1973), նաև սովորել է Լոնդոնի տնտեսագիտական դպրոցում։ Նա աշխատել է որպես ուսուցիչ և սոցիալական աշխատող, վերջին մի քանի տարիներին աշխատել է տարեցների հիվանդանոցում։ Նա Աֆրիկայում և Մերձավոր Արևելքում ապրել է 9 տարի։
Պատահական ամուսին
Սյուժե
Էմմա Լոյդը (Ումա Թուրման) ընտանեկան հոգեբան է, ռադիոյի աստղ, նա հիանալի է վարում «Իսկական սեր» զրույց-հանդեսն ուղիղ եթերում։ Ճիշտ է, նրա հիմնական պայմանն իր ունկնդիրների հետ այն չէ, թե ինչպես գտնել իսկական սեր, այլ այն, որ օգնել նրանց հասկանալու, թե այն սերը, որ կա (կամ ենթադրվում է) նրանց մոտ հիմա, իսկական չէ։ Բայց դոկտոր Լոյդի շոուն տարված լսում են տասնյակ հազարավոր մարդիկ ողջ Նյու-Յորքում։
Հիլարի Մենթել
Ստեղծագործություն և ճանաչում
Հիլարին սկսել է գրել 1974 թվականին և իր առաջին վեպը՝ «Մայրիկի օրը», հրատարակել է 1985 թվականին։
Գրականության մի շարք ազգային մրցանակների հավակնորդ և դափնեկիր է, այդ թվում`2009 և 2012 թվականների Բուքերյան մրցանակի երկակի հաղթող` Թոմաս Քրոմվելի մասին պատմող «Գայլի սրահ» (2010) և «Ներս բերել մարմինները» (2012) վեպերի համար․ 2010 թվականին վեպը ստացել է նաև Գրաքննադատների ասոցիացիայի ազգային մրցանակ և Վալտեր Սքոթի մրցանակ, ընդգրկվել է Կոստա և Օրանժ մրցանակների «կարճ ցուցակներում»։ «Ներս բերել մարմինները» վեպը 2012 թվականին Կոստա մրցանակ է ստացել երկու կատեգորիաներում՝ լավագույն վեպ և տարվա գիրք։
Պատահական ամուսին
Սյուժե
Բայցևայնպես, Նյու-Յորքում կա մարդ, որ խիստ քննադատորեն է վերաբերվում նրան. համեստ հրշեջ Պատրիկ Սալիվանը (Ջեֆրի Դին Մորգան) համոզված է, որ հենց Էմման է խորտակել իր կյանքը։ Սալիվանի հարսնացու Սոֆյան (Ժուստինա Մաչադո) դոկտոր Լոյդի հավատարիմ ունկնդիրն ու երկրպագուն է։ Մի անգամ վերջապես նա զանգահարում է ստուդիա և, զրուցելով Էմմայի հետ ուղիղ եթերում, հանկարծ վճռում է, որ Պատրիկից պետք է բաժանվի։
Հիլարի Մենթել
Ստեղծագործություն և ճանաչում
Մենթելն աշխարհում առաջին կին գրողն է, որը երկու անգամ շահել է Բուքերյան մրցանակ։ 2013 թվականին նա ստացել է Դեյվիդ Քոհենի մրցանակ։
Պատահական ամուսին
Սյուժե
Կատարվածից ցնցված ու ընկճված Սալիվանն անընդհատ հարց է տալիս ինքն իրեն` կարո՞ղ է, արդյոք, դոկտոր Լոյդը հասկանալ, թե ինչպիսին է զգացողությունը, երբ քո` այդքան մոտ երջանկությունը ջախջախում է բացարձակապես անծանոթ մի մարդ` մի քանի արտահայտությամբ, նույնիսկ չնկատելով այդ։ Ի՞նչ կզգար ու կաներ նա, եթե ինքն ընկներ նման իրադրության մեջ։ Ի դժբախտություն Էմմայի` Պատրիկը մտերիմ է մի ընտանիքի հետ Հնդկաստանից, որը Քուինսում` հենց նրա բնակարանի տակ, ազգային փոքրիկ ռեստորան ուներ։ Այդ ընտանիքում մի փոքրիկ հրաշամանուկ կա, իսկ հնդիկ հաքերները հայտնի են ԱՄՆում ոչ պակաս, քան ռուս հաքերները։
Հիլարի Մենթել
Ստեղծագործություն և ճանաչում
Գրականության թագավորական ընկերության անդամ է։
2006 թվականին դարձել է Բրիտանական կայսրության շքանշանի հրամանատար  (CBE), իսկ 2014 թվականին՝ այդ շքանշանի դամա-հրամանատար (DBE), որը գրողին թույլ է տալիս օգտագործել «դամա» տիտղոսը։
Պատահական ամուսին
Արտաքին հղումներ
Կատեգորիա:2008 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան անկախ ֆիլմեր Կատեգորիա:2000-ականների ռոմանտիկ կինոկատակերգություններ Կատեգորիա:Գրիֆին Դանի ֆիլմեր
Հիլարի Մենթել
Ծանոթագրություններ
Կատեգորիա:Բրիտանացի գրողներ Կատեգորիա:Անգլիացի կին վիպասաններ Կատեգորիա:20-րդ դարի անգլիացի վիպասաններ Կատեգորիա:Բուքերյան մրցանակի դափնեկիրներ
Յուրիս Լայզանս
Թիմում
Լատվիայի հավաքականում անցկացրեց 108 խաղ, խփեց 15 գնդակ։ Մասնակից է Եվրո-2004։
Ծանոթագրություններ
Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Նադեժդա Միխալկովա
Նադեժդա Նիկիտիչնա Միխալկովա (Наде́жда Ники́тична Михалко́ва, ), ռուս դերասանուհի։ Նիկիտա Միխալկովի կրտսեր դուստրը։
Կենսագրություն
Նադեժդա Միխալկովան ծնվել է 1986 թվականի սեպտեմբերի 27-ին Մոսկվայում, ռեժիսոր, դերասան Նիկիտա Միխալկովի ու Տատյանա Միխալկովայի ընտանիքում։
2002 թվականին «Ուրիշ թատրոնում» («Другой театр») մասնակցել է «Բադի որս» ներկայացմանը։ 2015 թվականին քրոջ՝ Աննա Միխալկովայի հետ մասնակցել է Պրեսնյակով եղբայրների պիեսի հիման վրա բեմադրված «Ինչպես ամուսնացնել մայրիկին» ներկայացմանը ։
Նադեժդա Միխալկովան իր ուժերն է փորձել որպես դիզայներ՝ կազմակերպելով նորաձևության ցուցադրություն «Надин» ապրանքանիշի ներքո։
2015 թվականին Նադեժդա Միխալկովան սկսել է վարել «Ոճի կանոններ» հաղորդումը Disney հեռուստաալիքով ։
Արտաքին հղումներ
Կատեգորիա:Ռուս դերասանուհիներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Ռուս կինոդերասանուհիներ
Մայքլ Գոմես
Մայքլ Գոմես (Michael Gomez, ի ծնե Մայքլ Արմսթրոնգ, ), իռլանդացի պրոֆեսիոնալ բռնցքամարտիկ, որը մրցել է թեթև, կիսաթեթև և երկրորդ թեթև քաշային կարգերում։ Իր կարիերայի ընթացքում նա ուներ մի քանի չեմպիոնական գոտիներ. IBF-ի համաձայն՝ միջմայրցամաքային քաշային կարգի չեմպիոն էր, երկրորդ՝ կիսաթեթև քաշային կարգում` BBBofC, VBO, VBA և VBS :
Կենսագրություն
Մայքլ Գոմեսը ծնվել է իռլանդացի ճանապարհորդների ընտանիքում, իր մանկությունն անցկացրել է Դուբլինում, բայց ինը տարեկանում ծնողների հետ տեղափոխվել է Մանչեստր։ Ջոնի Տապիայի համեմատ, Գոմեսը ռինգում ծայրաստիճան ագրեսիվ էր, նրա կռիվներից շատերը ստացան ոչ միանշանակ ակնարկներ ։ Իր խառնվածքի շնորհիվ բռնցքամարտիկը պարտվեց մենամարտերում նորեկների հետ և ֆավորիտների հետ ամենադժվար մենամարտում կրեց հաղթանակ։ 2001 թվականի փետրվարից մինչև 2008 թվականի մարտը Գոմեսը անցկացրել է 17 մարտ, որոնցից 16-ն ավարտվել է նոկաուտով։ Ալկոհոլի կախվածությունը, ինչպես նաև մարզվելու և դիետայի հանդեպ անպատասխանատու վերաբերմունքը 2001 թվականին նրան հանգեցրեցին ջախջախիչ պարտության՝ հունգարացի բռնցքամարտիկ՝ Լասլո Բոգնարի դեմ խաղում։
Ամենակարևոր հաղթանակներից մեկը, որը Գոմեսը նվաճեց 2003 թվականին՝ Ալեքս Արթուրի դեմ խաղում, երբ նա փորձեց նվաճել աշխարհի չեմպիոնի տիտղոսը երկրորդ կիսաթեթև քաշային կարգում նոկաուտով հարվածով՝ Արթուրը սայթաքեց 5-րդ ռաունդում։ 2006 թվականին նա սկանդալային պարտություն կրեց Պիտեր Մաքդոնաղի հետ մարտում, մի պահ բռնցքամարտիկը պարզապես գցեց պաշտպանությունը և դուրս եկավ ռինգից՝ նշելով ավելի ուշ, որ որոշեց այս եղանակով ավարտել կարիերան։ Տասնհինգ ամիս ընդմիջումից հետո նա, այնուամենայնիվ, վերադարձավ, և 2008 թվականի հունիսի 21-ին մասնակցեց Օլիմպիական խաղերի արծաթե մեդալակիր Ամիր Խանի դեմ մենամարտին։ Հինգերորդ ռաունդում մրցավարները դադարեցրեցին խաղը և Խանին հաղթող ճանաչեցին ։
Արտաքին հղումներ
Կատեգորիա:Դուբլին քաղաքում ծնվածներ Կատեգորիա:Բռնցքամարտիկներ
Դին Ջագեր
Կենսագրություն
Այրա Դին Ջագերը ծնվել է Օհայո նահանգի Կալամբուս-Գրոուվ գյուղում։ Կինոյում կարիերան սկսելուց առաջ նա որոշ ժամանակ աշխատել է որպես ուսուցիչ, հանդես է եկել Վոդևիլում և ռադիոյում ։ Ֆիլմում Ջագերը նորամուտը նշել է 1929 թվականին «Դժոխքից կինը» ֆիլմում Մերի Ասթորի գլխավոր դերակատարմամբ։ Շուտով նա դարձավ բավականին հաջողակ դերասան՝ իր կարիերայի տարիներին նկարահանվելով գրեթե հարյուր ֆիլմերում՝ հիմնականում մնալով երկրորդական դերերում։
Նրա հաջորդ դերերը դարձան Էդվարդ Քրեյթոնը «Արևմտյան միությունում» (1941 թվական), Փոլ Բաքսթերը «Երբ օտարները ամուսնանում են» (1944 թվական), Քևին Քոնորսը «Քենիի քրոջը» (1946 թվական) և Վեստեր Ռուալ Ուոլշի «Գլխի որսորդ» (1947 թվական) դրամանաշնորհը։ 1950 թվականին Դին Ջագերը «Օսկար» մրցանակի է արժանացել «Երկրորդ պլանի լավագույն դերասան» անվանակարգում մայոր Հարվի Ստովալի դերի համար «Ուղղահայաց թռիչք» զինվորական դրամայում։
Տարիներ անց նա հայտնվել է «Էլմեր Անթրի» հաջող դրամայում, որը ստացել է երեք «Օսկար» մրցանակ։ Նա նաև զգալի դերեր է ունեցել «Նամակ Կրեմլիից» (1970 թվական) և «անհետացող կետ» (1971 թվական) ֆիլմերում։ Դին Ջագերը զգալի հաջողությունների է հասել նաև հեռուստատեսությունում, 1960-ականների կեսերին նա երկու անգամ առաջադրվել է «Էմմի»-ում «Միստեր նովակ» հեռուստասերիալում իր դերի համար։ 1980 թվականին դարձել է «Էմմի» ցերեկային մրցանակի դափնեկիր «Սա կյանք է» կրոնական հաղորդմանը մասնակցելու համար։
Դին Ջագերը ամուսնացել է երեք անգամ. երկրորդ ամուսնությունից նա ունեցել է դուստր։ 1972 թվականին դերասանը դարձել է Հիսուս Քրիստոսի վերջին օրերի Սրբերի եկեղեցու անդամ ։ Դին Ջագերը մահացել է սրտի հիվանդությունից 1991 թվականի փետրվարին Սանտա Մոնիկայում։ Նրա ներդրումը կինոարվեստի մեջ նշվում է Հոլիվուդի փառքի ծառուղում։
Արտաքին հղումներ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի կինոդերասաններ Կատեգորիա:20-րդ դարի ամերիկացիներ Կատեգորիա:Դերասաններ այբբենական կարգով Կատեգորիա:20-րդ դարի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Երկրորդ պլանի լավագույն դերասան Օսկարի մրցանակակիրներ
Գենադի Կալինովսկի
Գենադի Կալինովսկի (Генна́дий Влади́мирович Калино́вский, ), խորհրդային և ռուս նկարիչ, գրքերի պատկերազարդման վարպետ։
Կենսագրություն
Գենադի Կալինովսկին ծնվել է 1929 թվականի սեպտեմբերի 1-ին, Ստավրոպոլում։ Շուտով ընտանիքը տեղափոխվել է Մախաչկալա, որտեղ նկարիչն անցկացրել է իր մանկությունը։ Տղան վաղ տարիքից, ըստ իր հուշերի` արդեն երեք տարեկան հասակում, սեր է ցուցաբերել նկարչության հանդեպ։ Դպրոցական տարիներին ինքնուրույն ընդունվել է Պիոների տան նկարչական խմբակին։ 1943 թվականին երիտասարդ նկարիչն իր «Նիբելունգների մահը» աշխատանքն ուղարկել է «Պիոներսկայա պրավդա» թերթում կազմակերպված նկարների մրցույթին։ Ստեղծագործությունն արժանացել է առաջին մրցանակին, և հեղինակը հնարավորություն է ստացել սովորել Մոսկվայի գեղարվեստի միջնակարգ դպրոցում։ Կալինովսկին մեկնել է Մոսկվա, որտեղ ավարտել է ավագ դպրոցը և ընդունվել է Սուրիկովի գեղարվեստի ինստիտուտի գրքերի գրաֆիկայի բաժին։ 1949-1955 թվականներին սովորել է Սուրիկովի անվան ինստիտուտում։
Կալինովսկուն իրական համբավ են բերել Լուիս Քերոլի Ալիսը Հրաշքների աշխարհում գրքի` Բորիս Զախոդերի վերապատման համար վարպետորեն և սրամիտ կերպով արված նկարազարդումները։ Արդյունքում նա պատկերազարդել է Քերոլի գրքերի մի քանի հրատարակություններ ևս (1977, 1979)։ «Ալիսը հայելային աշխարհում» գքրի նկարազարդման համար Կալինովսկին 1980 և 1982 թվականներին ստացել է Իվան Ֆյոդորովի անվան դիպլոմ։
Մահացել է 2006 թվականի մարտի 5-ին, Մոսկվայում։ Թաղված է Դոմոդեդովոյի գերեզմանատանը ։
Կինը` Դինա Կալինովսկայան, գրող և դրամատուրգ է։
Աշխատանքներ
Կալինովսկին նկարազարդել է հետևյալ գրքերը.
Արտաքին հղումներ
Կատեգորիա:Խորհրդային նկարիչներ Կատեգորիա:Ռուս նկարիչներ
Հալ Սաֆլիենի
Հալ Սաֆլիենի (Ħal Saflieni Hypogeum), մեգալիթ ստորերկրյա սրբատեղի Մալթայում՝ Պաոլա քաղաքում։ Զբոսաշրջային ուղեցույցներում դժվար արտասանվող մալթական անվան փոխարեն սովորաբար նշվում է Հայպոջիում (Hypogeum) անգլերեն տարբերակը։ Սրբատեղին 34 շինությունից է բաղկացած, որոնք փորված են կրաքարե հարթակում։ 1980 թվականից ընդգրկված է ՅՈւՆԵՍԿՕ-ի Համաշխարհային ժառանգության ցանկում։
Հալ Սաֆլիենիի շինության կառուցման սկիզբը թվագրվում է մ․ թ․ ա․ մոտ 4,000 թվականին կամ մի փոքր ավելի վաղ շրջանին, քանի որ այդտեղ հայտնաբերվել է Գհար Դալամի շրջանի կերամիկա ։
Ուսումնասիրման պատմություն
Հիպոգեյը աշխարհի հնագույն ստորգետնյա սրբատեղին է, որը պատահաբար բացահայտվել է 1902 թվականին, երբ այդ տարածքով կոյուղագիծ էր անցկացվում։ Սկզբնական շրջանում բացահայտումը արձագանք չի ստացել (հիպոգեյը բացահայտած շինարարները, չնայած հասկացել են, որ գործ ունեն հնագույն շինության հետ, արհեստական քարանձավն օգտագործել են իբրև շինարարական աղբի կուտակման տեղ), սակայն դրանով սկսել է հետաքրքրվել ճիզվիտ միաբան Էմանուելը, որն էլ առաջինը սկսել է պեղումներ կատարել։ Կոնաձև կամ ձվանման կառույցի ներսում հայտնաբերվել են մարդկանց և զոհաբերված կենդանիների ոսկորների մնացորդներ։ Պատերին բացվել են երկրաչափական նախշեր, ինչպես նաև ծիսական նպատակներով օգտագործված օքրա ։
Հայր Էմանուելի մահից հետո 1907 թվականին մալթական մեգալիթների հետազոտությունները ղեկավարել է մալթացի հնագետ Թեմի Զամիթը։ Նա ենթադրել է, որ այստեղ ինչ-որ ժամանակ եղել է պատգամախոս, որը դեպի իրեն է գրավել ուխտագնացների ամբողջ միջերկրածովյան շրջանից ։
Նշանակություն
Չնայած Մալթայի մեգալիթ տաճարների հետ ունեցած ընդհանրություններին՝ ենթադրվում է, որ հիպոգեյը դարեր շարունակ դամբարանի գործառույթ է ունեցել։ Մալթայի հին բնակիչները կրաքարի շերտում փորել են նոր գավիթներ ու այրեր, որոնցում թաղել են իրենց հարազատներին։ Այսպիսով, ստորգետնյա համալիրի ընդհանուր մակերեսը կազմում է 480 մ², և հնագույն ժամանակներում այստեղ կարող էր թաղվել 6-7 հազար մարդ ։
Ժամանակակից դրություն
1992-1996 թվականներին հիպոգեյը վերանորոգվել է և փակվել այցելությունների համար։ Ներկայումս այնտեղ թույլատրվում է 80-ից ոչ ավել մարդ օրվա ընթացքում, որի պատճառով էլ անհրաժեշտ է նախօրոք գրանցվել։
Վերակառուցումից հետո հիպոգեյին ավելացվել է ժամանակակից հաստատություն՝ տեսասրահով, սրճարանով, մետաղական աստիճաններով, միջնորմներով ու լուսավորության համակարգով։ Ներկայումս սրահների մեծ մասը փակ է զբոսաշրջիկների այցելությունների համար։ Հիպոոգեյում անհասկանալի պատճառներով խիստ արգելված է առանց լուսարձակման լուսանկարումը։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Մեգալիթ Կատեգորիա:Հնագիտական օբյեկտներ
Մաշենկայի համերգը
«Մաշենկայի համերգը» («Машенькин концерт»), խորհրդային նկարված մուլտֆիլմ երեխաների համար։ Ստեղծվել է 1948 թվականին ռեժիսոր Մստիսլավ Պաշչենկոյի կողմից։
Սյուժե
Փոքրիկ Մաշենկան իր ծննդյան օրը նվեր է ստանում սևամորթ տիկնիկ։ Սևամորթ Թոմը շատ տխուր տեսք ունի, և աղջիկն ուզում է ուրախացնել նրան։ Իր խաղալիքների հետ միասին Մաշենկան Թոմի համար համերգ է կազմակերպում, որին մասնակցում են մատրյոշկաները, թավշե արջուկը, կապիկը։ Թեև այդ ամենը տեղի է ունենում երազում, առավոտյան արթնանալուց հետո Մաշենկան Թոմի դեմքին տեսնում է ուրախ ժպիտ։
Վերաթողարկում
Մուլտֆիլմը բազմիցս վերաթողարկվել է VHS (1990-ական թվականներ) և DVD-ով (2006, 2007 և 2008 թվականներին) մուլտֆիլմերի հետևյալ հավաքածուներում.
Մուլտֆիլմի մասին
Մստիսլավ Պաշչենկոն ոչ միայն նուրբ հոգեբան էր, մանկական հոգու գիտակ, այլև հիանալի նկարիչ, մուլտիպլիկացիայի մեծ վարպետ։ Բայց այնուամենայնիվ Պաշչենկոյի ֆիլմերի գլխավոր արժանիքը դրամատուգիայի կատարելության մեջ է։ Սցենարներին տալով առաջնային նշանակություն՝ Մստիսլավ Սերգեևիչը հաճախ դրանք ինքն է գրել՝ ցուցաբերելով դրամատուրգի արտասովոր տաղանդ։ Նրա բոլոր լավագույն ֆիլմերը՝ «Երգ ուրախության», «Մաշեկայի համերգը», «Անտառային ճանապարհորդները», «Անհնազանդ կատվիկը», «Արտասովոր խաղ», «Հին ծանոթներ», առանձնանում են դրամատուրգիական ամբողջականությամբ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մստիսլավ Պաշչենկոյի մուլտֆիլմեր
Ռաջաբ Ադաշև
Ռաջաբ Խալիմի Ադաշև, խորհրդային և ուզբեկական թատրոնի և կինոյի դերասան, Ուզբեկստանի վաստակավոր արտիստ (1997)։
Կենսագրություն
Դպրոցն ավարտելուց հետո Ռաջաբ Ադաշևը աշխատել է շինարարական կազմակերպություններում և ազատ ժամանակ խաղացել Սուրգուտի Ժողովրդական թատրոնում։ 1964 թվականին նա դարձել է «Ուզբեկֆիլմ» կինոդերասանի ստուդիայի դերասան, իսկ 1970 թվականին ավարտել է Տաշքենդի Օստրովսկու անվան թատերական-գեղարվեստական ինստիտուտի դերասանական ֆակուլտետը։ Իր դերասանական կարիերայի ընթացքում նկարահանվել է ավելի քան վաթսուն ֆիլմում։
Ջիրոլամո Կասար
Ջիրոլամո Կասար (Ġlormu Cassar, ), մալթացի ճարտարապետ և ռազմական ինժեներ։ Ծառայության մեջ է գտնվել Մալթայի ասպետների ուխտում, որին անդամագրվել է 1569 թվականին։ Վալետա քաղաքի կառուցապատման աշխատանքներին սկզբում մասնակցել է որպես Ֆրանչեսկո Լապարելլիի օգնական, այնուհետև՝ որպես ինքնուրույն ճարտարապետ։ Նախագծել ու կառուցել է հասարակական, պաշտպանական, կրոնական և մասնավոր բազմաթիվ շինություններ, որոնց թվում են Մալթայի նոր մայրաքաղաքը դարձած Վալետայի Սուրբ Հովհաննես տաճարը, Սուրբ Հովհաննեսի ուխտի մեծ մագիստրների պալատը, հիվանդախնամ ասպետների իջևանատունը... Նրա հինգ զավակներից մեկը՝ Վիտտորիոն, գնացել է հոր ճանապարհով և նույնպես դարձել է ճարտարապետ ու ինժեներ ։
Կենսագրություն
Ջիրոլամոն ծագումով սիցիլիացի էր. նրա նախնիները Մալթա էին եկել մոտավորապես 1440 թվականին։ Երբ ավարտվել է թուրքերի ձեռնարկած Մալթայի մեծ պաշարումը, ասպետական ուխտի ղեկավարների պատվերով, ճարտարապետ Ֆրանչեսկո Լապարելլիի հետ, նա ձեռնամուխ է եղել վնասված ամրությունների վերականգնման և նորերի կառուցման աշխատանքներին։ Ընդ որում՝ այդ ընթացքում հնարել է մի քանի նոր սարքեր ու հարմարանքներ։ Մալթայից Լեպարելլիի հեռանալուց հետո շինությունների նախագծման ու կառուցման նկատմամբ վերահսկողության աշխատանքները Ջիրոլամոյին են վստահվել։ Պաշտպանական կառույցներն ավարտելուց հետո անհրաժեշտություն է առաջացել անցնելու կրոնական, հասարակական, քաղաքացիական շինությունների կառուցմանը։ Ընդառաջելով Ջիրոլամոյին՝ ասպետական ուխտի ղեկավարությունը նրան ուղարկել է Իտալիա՝ Հռոմ ու Նեապոլ՝ ճարտարապետական գիտելիքներն ընդլայնելու և խորացնելու, նոր հմտություններ ձեռք բերելու։ 1569 թվականի ապրիլի 23-ին նա մեկնել է Մալթայից և շուրջ մեկ տարի անցկացրել Իտալիայում, խորությամբ ուսումնասիրել Վերածննդի և մանիերիստական ճարտարապետությունը, ինչպես նաև՝ քաղաքների պլանավորման հիմունքները։ Վերադառնալով հայրենի Մալթա՝ եռանդուն կերպով ձեռնամուխ է եղել զանազան շինությունների նախագծման ու կառուցման աշխատանքներին ։
Հիմնական աշխատանքները
Վալետայում Ռաբաթում (Մալթա)
Առնոլդ Դանիել Պալմեր
Առնոլդ Դանիել Պալմեր (Arnold Daniel Palmer, ), ամերիկացի մարզիկ, ամենահայտնի պրոֆեսիոնալ գոլֆիստներից մեկը։
Սպորտային կարիերա
Իր խաղային կարիերայի ընթացքում Առնոլդ Պալմերը յոթ հաղթանակ է տարել խոշոր մասնագիտական ​​մրցաշարերում ՝ «Մասթերս» (1958, 1960, 1962, 1964), ԱՄՆ բաց առաջնություն (1960) և Մեծ Բրիտանայի բաց առաջնությունում (1961, 1962)։ Նրա ամենահաջողակ շրջանը 1960 թվականից մինչև 1963 թվականն էր, երբ PGA Tour-ում նա 29 հաղթանակ է տարել։ Այդ ժամանակ մարզիկն ուներ երկրպագուների մեծ խումբ, որի մականունն էր «Առնիի բանակ», և որը նրան ուղեկցում էր յուրաքանչյուր մրցաշարում ։ Պալմերը նաև աշխատել է որպես հեռուստահաղորդավար, նկարահանվել է ֆիլմերում և հանդես է եկել որպես գոլֆի մասին սեփական շոուի պրոդյուսեր։ Նա նաև գրքեր է հրատարակել գոլֆի վերաբերյալ։ Իր բազմազան գործունեության շնորհիվ 1967 թվականին նա դարձել է առաջին գոլֆիստը, որը վաստակել է միլիոն դոլար։ Պալմերն իր վերջին մրցաշարն անցկացրել է 2004 թվականին, իսկ 2006 թվականի հոկտեմբերին որոշել է հեռանալ պրոֆեսիոնալ գոլֆից ։
2009 թվականի սեպտեմբերի 30-ին պարգևատրվել է Կոնգրեսի ոսկե մեդալով։ Սենտ Էնդրյուսի համալսարանի իրավունքի պատվավոր դոկտոր է (2010)։
Apple Pay
Apple Pay, Apple ընկերությանը պատկանող բջջային վճարման համակարգ։ Ներկայացված է եղել 2014 թվականի սեպտեմբերի 9-ին։ Apple Pay ծրագրի միջոցով iPhone 6-ի, iPhone 6 Plus-ի, iPhone 6s-ի iPhone 6s Plus-ի, iPhone 7-ի, iPhone 7 Plus-ի և Apple Watch-ի օգտատերերը կարող են վճարումները կատարել NFC տեխնոլոգիայով (մոտակա անշփում կապ)՝ Wallet և Touch ID ծրագրերի համակցությամբ։ Նաև հնարավոր է համացանցային վճարումների համար օգտագործումը ։
Apple Pay-ը համատեղ է ներկայում գոյություն ունեցող Visa PayWave, MasterCard PayPass և American Express ExpressPay անշփում կարդացողների հետ ։
2014 թվականի հոկտեմբերի 20-ից հասանելի է ԱՄՆ-ում ։ Համակարգի աջակցման մասին հայտարարել են որոշ ցանցերի առևտրական կետեր, օրինակ՝ Apple-ի, McDonald's-ի, Wendy's-ի. նաև հարյուրավոր բանկեր։
Համակարգ
Apple Pay-ը Apple-ի որոշ բջջային սարքերի թույլ է տալիս վճարումներ կատարել խանութներում և համացանցում։ Այն աշխատում է օգտատիրոջ բանկային քարտերը թվայնացնելով (Wallet հավելվածով կամ քարտերի պատկերմամբ)։ Հետո օգտատերը կարող է վճարումներ կատարել ոչ թե օգտագործելով մագնիտե դաշտը, այլ Apple-ի սարքից անլար կապը։ Վճարման հաստատումը կատարվում է Touch ID դակտիլոսկոպիկ ընկալող-հաղորդող սարքի միջոցով հեռախոսներով և կրկնակի հպումով ժամացույցներում։ Անշփում վճարումները աջակցում են՝ iPhone 6-ը, iPhone 6 Plus-ը, iPhone 6s-ը iPhone 6s Plus-ը, iPhone 7-ը, iPhone 7 Plus-ը և Apple Watch-ը։ Առանց NFC-ի հեռախոսներում, ինչպիսիք են iPhone 5-ը, iPhone 5c-ն և iPhone 5s-ը, Apple Pay-ը հնարավոր է օգտագործել Apple Watch-ի հետ, թեկուզ առանց Touch ID-ով հաստատման։ Apple Watch-ը ստուգում է, թե արդյոք ժամացույցը գտնվում է օգտատիրոջ ձեռքին և եթե ճիշտ է դուրս գալիս, ապա պահանջում է ներմուծել Apple Pay-ի PIN-կոդը։ Apple Pay-ը վաճառողին չի փոխանցում քարտի տվյալները, այլ օգտագործում է դինամիկ անվտանգության կոդ։ Սարքի կորստի դեպքում վճարման համակարգը կարող է անջատվել հեռացված Find My Phone ծրագրի միջոցով։
Արձակման ժամանակ՝ 2014 թվականի հոկտեմբերի վերջում, սպասվում էր վճարման համակարգի աջակցում ԱՄՆ-ի 220 հազար կետերում, այդ թվում՝ Macy's, Bloomingdales, Walgreens և Duane Reade, Target և Whole Foods խանութներում, Subway և McDonald's կաֆեներում և այլն։
Օնլայն վճարումները աջակցում են՝ Groupon-ը, Panera Bread-ը և Uber-ը։
Ամնե անգամ, երբ բանկերը որևէ վճարում են կատարում Apple Pay-ի միջոցով, Apple-ը հարկ է գանձում նրանցից։ ԱՄՆ-ում ամեն վճարման համար հարկը կազմում է 0, 15% ։ Օգտատերերից հարկ չի գանձվում։
Ծանոթագրություններ
Կատեգորիա:Էփլ Կատեգորիա:2014 համակարգիչներին առնչվող հայտնություններ Կատեգորիա:IPhone Կատեգորիա:Անկանխիկ հաշվարկներ Կատեգորիա:Էլեկտրոնային առևտուր Կատեգորիա:IOS-ի ծրագրային ապահովում
Մանկական սղարան
Պատմություն
Վարկածներից մեկի համաձայն՝ ժամանակակից տիպի առաջին սղարանը կառուցվել է Չարլզ Ուիքստիդի կողմից։ Այն պատրաստված է եղել փայտե տախտակներից և տեղադրվել է բրիտանական Քեթերինգ քաղաքի Ուիքստիդ այգում 1922 թվականին։ Ընդ որում՝ տղաների և աղջիկների համար նախատեսված էին տարբեր թեքություններ ։
Տես նաև
Ճոճանակ
Ծանոթագրություն
Կատեգորիա:Խաղեր Կատեգորիա:Խաղալիքներ Կատեգորիա:Մանկական խաղեր Կատեգորիա:Ժամանց Կատեգորիա:Սպորտային կառույցներ Կատեգորիա:Հանգիստ Կատեգորիա:Տեսարժան վայրեր Կատեգորիա:1922 հիմնադրումներ
Մարտ Սևաստոպոլի համար (ֆիլմ, 2015)
«Մարտ Սևաստոպոլի համար» («Незламна», «Անխորտակվելի» ), ռուս-ուկրաինական լիամետրաժ ռազմական դրամատիկ պատմա-կենսագրական գեղարվեստական ֆիլմ, նկարահանված 2015 թվականին ռեժիսոր Սերգեյ Մոկրիցկի կողմից։ Ֆիլմը պատմում է Կարմիր բանակի 25-րդ Չապաևյան հրաձգային դիվիզիայի լեգենդար դիպուկահար, Խորհրդային Միության հերոս, լեյտենանտ Լյուդմիլա Պավլիչենկոյի մասին, ով Հայրենական Մեծ պատերազմի տարիներին ոչնչացրել է Նացիստական Գերմանիայի 309 ֆաշիստական զինվոր և սպա։
Կինովարձույթում ֆիլմի պրեմիերան տեղի է ունեցել 2015 թվականի ապրիլի 2-ին, իսկ հեռուստատեսային պրեմիերան կայացել է 2015 թվականի մայիսի 9-ին` եթեր հեռարձակվելով ուկրաինական «Ուկրաինա» ալիքով և ռուսական «Առաջին ալիք»-ով։ 2016 թվականի փետրվարի 22-ին և 23-ին «Առաջին ալիք»-ով տեղի ունեցավ ֆիլմի 4 սերիանոց հեռուստաեթերը։
Ֆիլմի կինոէկրաններ դուրս գալը նշանակված էր Հաղթանակի օրվա 70-ամյակի տոնախմբությանը ընդառաջ ։
Ֆիլմի սցենարը գրել է Մաքսիմ Բուդարինը, Սերգեյ Մոկրիցին, Լեոնիդ Կորինը, Մաքսիմ Դանկևիչը, Եգոր Օլեսովայի մտահղացմամբ, Լյուդմիլա Պավլիչենկոյի «Հերոսական եղելություն» գրքի մոտիվներով (Պավլիչենկո Լ. Մ. «Հերոսական եղելություն». Սևաստոպոլի պաշտպանությունը 1941—1942 թթ.») :
Տեսարանների նկարահանումները անցկացվել են Սևաստոպոլում, Բալակլավայում, Կիևում, Օդեսայում և Կամենեց-Պոդոլսկում, տևել է գրեթե մեկ տարի` 2013 թվականի աշնանից մինչև 2014 թվականի հուլիսը ։
Ֆիլմի աշխատանքների մեջ ընդգրկվել են միջազգային թիմեր ռեժիսոր Սերգեյ Մոկրիցիի գլխավորությամբ, «Նոր մարդիք» և «Կինոռոբ» ընկերությունները։ Ֆիլմի ծրագիրը ներկայացվել է միջազգային Կաննիի, Օդեսայի , Բեռլինի և Տորոնտոյի կինոփառատոների ժամանակ ։
Ֆիլմի ստեղծողները իրենց աշխատանքը ներկայացնում են ինչպես հոգեբանական-կենսագրական ֆիլմ պատերազմի ժամանակ կնոջ դաժան ճակատագրի մասին։ Կինոնկարում արտացոլված են 1937-1957 թվականների դեպքերը։«Սևաստոպոլի ճակատամարտը» ֆիլմի սցենարիստներից մեկը՝ Լեոնիդ Կորինը, հերոսաբար զոհվել է Բախմուտի գրոհի ժամանակ։
Կորինը կամավոր հատուկ գործողության էր գնացել հունվարին։ Սցենարիստը ծառայում էր նվագախմբի հետախուզական դասակում՝ որպես PKM գնդացրի օգնական։
Նա սպանվել է 2023 թվականի մարտի 29-ին Բախմուտի անգարների վրա հարձակման ժամանակ։ Գրոհային խումբը հակառակորդին դուրս է բերել գրավյալ գծերից, սակայն հայտնվել է հրետանային կրակի տակ։ Կորինը վիրավորվել է իր կյանքի հետ անհամատեղելի բեկորից։
Սյուժե
Ֆիլմի սյուժեն հիմնված է իրական դեպքերի վրա։ Իրադարձությունները կապված էին սովետական լեգենդար կին-դիպուկահար Լյուդմիլա Պավլիչենկոյի կենսագրության հետ։
Հայրենական Մեծ պատերազմը ստիպեց Լյուդմիլային, Կիևյան պետական համալսարանի ասպիրանտուհուն, թողնել դիպլոմային պրակտիկան Օդեսայում։ Կարճատև դիպուկահարային կուրսերից հետո պատերազմի առաջին օրերին նա, որպես կամավոր մեկնում է ռազմի դաշտ, դառնալով Կարմիր բանակի 25-րդ Չապաևյան հրաձգային դիվիզիայի դիպուկահար, և սկսում է իր հերոսական ռազմական ճանապարհը. մասնակցելով Մոլդովական ԽՍՀ-ի միջսահմանային պատերազմներին, Օդեսայի պաշտպանությանը և Սևաստոպոլի պաշտպանական մարտերին։ Ունենալով անձնական բազմաթիվ հաղթանակներ նացիստական դիպուկահարների հետ մենամարտերում, դառնալով իրական լեգենդ, Լյուդմիլան վիրավորվելով թողնում է Սևաստոպոլը, իր անկումից հաշված օրեր առաջ։
Շրջանցելով գունեղ մարտերի տեսարանները, սյուժեի հիմնական ուշադրությունը ուղղված է հերոսների հոգեկան ապրումների վրա, առավել տպավորիչ տեղ է զբաղեցնում «սիրային գիծը» ։ Այդ տեսարանները պարտավորեցրել են ռեժիսորին, ով շատ էր մտահոգվում պատերազմում կնոջ թեմայի համար ։
Պատերազմից հետո նա կրկին հանդիպեց Էլեոնորա Ռուզվելտին։
Ֆիլմը շեղվում է Լյուդմիլա Պավլիչենկոյի իրական կենսագրության պատմությունից և անցում է կատարում դեպի ռոմանտիկայի կողմ։ Իրականում Լյուդմիլա Բելովան 1932 թվականին ամուսնացել է Ալեքսեյ Պավլիչենկոյի հետ և ունեցել է մեկ զավակ` Ռոստիսլավ Պավլիչենկոյին (1932—2007)։
Նկարահանման գործընթաց
«Մարտ Սևաստոպոլի համար» ֆիլմի աշխատանքները սկսվել են 2012 թվականից, երբ բացահայտվեց սովետական լեգենդար կին-դիպուկահար Լյուդմիլա Պավլիչենկոյի մասին արխիվային տեղեկությունները։
Ֆիլմի սցենարը գրել են Մաքսիմ Բուդարինը, Սերգեյ Մոկրիցկին և Լեոնիդ Կորինը, իսկ մտահղացումը պատկանում է Եգոր Օլեսովին, Լյուդմիլա Պավլիչենկո Միխայիլովնայի «Հերոսական եղելություն» (Պավլիչենկո Լ. Մ. «Հերոսական եղելություն». Սևաստոպոլի պաշտպանությունը 1941—1942 թթ.») գրքի մոտիվներով ։
Ռեժիսորը պաշտոնը ստանձնել է Սերգեյ Մոկրիցկին, ով առավել հայտնի իր օպերատորական աշխատանքներով տարբեր հեռուստատեսային և կինոծրագրերի շարքում։ Նրա գալով սցենարը լիովին փոխվեց, և առավելապես ֆիլմում ներկայացվեց Լյուդմիլա Պավլիչենկոյի կենսագրությունը։
Ֆիլմի նկարահանումների աշխատանքների համար հրավիրվել են միջազգային դերասանների խմբեր։
Գլխավոր դերը խաղացել է ռուս դերասանուհի Յուլիա Պերեսիլդը։ Այդ ֆիլմը նրա մասնակցությամբ առաջին պատերազմների մասին ֆիլմը չէ։ Նկարահանման հրապարակում դերասանուհու գործընկերներից մեկը դարձել է Եվգենի Ցիգանովը։
Ինչպես նաև ֆիլմում նկարահանվել են. Նիկիտա Տարասովը, անգլիացի դերասանուհի Ջոան Բլեքհեմը (առավել հայտնի է «Բրիդջիթ Ջոնսի օրագիր» ֆիլմում խաղացած դերով), ով խաղացել է Էլեոնորա Ռուզվելտի դերը։ Ֆիլմի աշխատանքների մեջ ընդգրկվել են նաև դերասաններ Ուկրաինայից. Վիտալի Լինեցկի, Ստանիսլավ Բոկլան, Պոլինա Պախոմովա և ուրիշներ։
Համակարգչային գրաֆիկայի տեսարանները ստեղծել է ուկրաինական «Postmodern» ընկերությունը։
2015 թվականի մարտի 27-ին մոսկովյան «Մոսկվա» կինոթատրոնում տեղի է ունեցել ֆիլմի մամլո-ցուցադրությունը։
Սաունդթրեք
«Մարտ Սևաստոպոլի համար» ֆիլմի պաշտոնական սաունդթրեքը գրել և կատարել է «Ուկրաինայի ազգային սիմֆոնիային նվագախումբը»։
Ֆիլմի պաշտոնական երգը դարձավ «Կինո» խմբի «Կուկուշկա» երգը, որը արդեն կատարում էր Պոլինա Գագարինան։ Ինչպես նաև երգը ունի իր պաշտոնական տեսանյութը, որտեղ երգչի կատարմամբ չկա և ոչ մի կադր, այլ փոխարենը կան ֆիլմից հատվածներ։
Ֆիլմի երաժշտության հեղինակը համարվում է Եվգենի Գալպերինը, իսկ երգի նոր գործիքավորման պաասխանատվությունը իր վրա է վերցրել Կոնստանտին Մելաձեն։
Արտաքին հղումներ
Կատեգորիա:Ռուսական դրամա ֆիլմեր Կատեգորիա:Ռուսական կենսագրական ֆիլմեր Կատեգորիա:Ռուսական ռազմական ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:2010-ականների դրամա ֆիլմեր Կատեգորիա:2015 ֆիլմեր Կատեգորիա:2015 դրամա ֆիլմեր Կատեգորիա:Ռուսական ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:2010-ականների կենսագրական դրամա ֆիլմեր
Կառլովարյան երկրամաս
Կառլովարյան երկրամաս (Karlovarský kraj), Չեխական հանրապետության վարչական միավոր, տեղակայված է Բոհեմիա պատմական մարզի արևմուտքում։ Վարչական կենտրոն՝ քաղաք Կառլովի Վարի։ Տարածքը կազմում է 3315 կմ² (երկրի տարածքի 4,25 %), բնակչությունը՝ 295 595 մարդ (Չեխիայի բնակչության մոտ 3%-ը)։ Երկրամասում կա 132 բնակավայր, որոնցից 35-ը քաղաքներ են։
Աշխարհագրություն
Երկրամասը գտնվում է Չեխիայի արևմուտքում, հյուսիս-արևելքում սահմանակից է Ուստեցկի երկրամասի, հարավ-արևելքում՝ Պլզենի երկրամասի, հարավ և հյուսիս-արևմուտքում՝ Գերմանիայի հետ։
Շրջանի ամենաբարձր կետը Կլինովեց լեռն է (1244 մետր ծովի մակարդակից) Օր լեռներում, ամենացածր տեղը (320 մետր ծովի մակարդակից) գտնվում է Կառլովի Վարի շրջանի սահմանի մոտ։ Շրջանի կլիման և հողը  շատ բարենպաստ չեն գյուղատնտեսության համար։ Շրջանում կան օգտակար հանածոներ՝ շագանակագույն ածուխ և երկաթի հանքաքարի փոքր հատվածներ։ Անտառապատ տարածքը զբաղեցնում է երկրամասի տարածքի 43%-ը, գյուղատնտեսական հողերին բաժին է ընկնում տարածքի ընդամենը 17%-ը, ինչը պակաս է երկրի միջին ցուցանիշից։
Քաղաքներ և բնակչություն
Ամենամեծ քաղաքները (ավելի քան 10 հզր. մարդ)՝ 2009 թվականի տվյալներով.
2011 թվականի մարդահամարի արդյունքներով երկրամասի բնակչությունը կազմել է 295 595 մարդ, որոնցից 150 112 մարդ կին է (50,78%)։ Իրեն չեխ է համարում 190 285 մարդ (բնակչության 64,37 %), սլովակ՝ 7217 (2,44 %), 4431 մարդ (1,50 %)՝ գերմանացի (գերմանացիների ամենամեծ տեսակարար կշիռը Չեխական Հանրապետության շրջաններում), վիետնամցի՝ 3597 (1,22 %), ուկրաինացի՝ 1376 (0,47 %): 81 777 մարդ չի կողմնորոշվել։
Երկրամասի վարչական կենտրոնում՝ Կարլովի Վարիում, կենտրոնացված է շրջանի ողջ բնակչության 18 %-ը։
Վարչական բաժանում
Երկրամասը բաժանվում է երեք շրջանի. Կառլովի Վարի, Սոկոլով և Հեբ։
Տնտեսություն և տրանսպորտ
Կառլովի վարի և Հեբ շրջաններում զբոսաշրջությունը զարգացած է, որը կապված է Կառլովի Վարի, Մարիանսկե Լազնե, Ֆրանտիշկովի Լազնե հայտնի հանգստավայրերի՝ այս տեղանքում գտնվելու հետ։ Սոկոլովի շրջանում մեծ նշանակություն ունի արդյունաբերությունը՝ էներգետիկան, ածխի արդյունահանումը, քիմիական արդյունաբերությունը և մեքենաշինությունը։ Բացի այդ, երկրամասում կան ապակու արդյունաբերության ձեռնարկություններ, տեքստիլ արտադրություն, ճենապակու արտադրություն, երաժշտական գործիքների արտադրության ձեռնարկություններ։
Շրջանը հագեցած է համեմատաբար խիտ երկաթուղային ցանցով։ Միևնույն ժամանակ, երկրամասի տրանսպորտային ենթակառուցվածքները  լիովին չեն համապատասխանում ճանապարհային երթևեկության աճող ինտենսիվությանը։
Արտաքին հղումներ
Կատեգորիա:Վարչական միավորներ Կատեգորիա:Վարչական միավորներ ըստ աստիճանի Կատեգորիա:Վարչական միավորներ ըստ երկրի
John The Ripper
John The Ripper, ազատ ծրագիր, որը նախատեսված է հեշերի միջոցով գաղտաբառերի վերականգնման համար։ Ծրագրը հիմնականում վերականգնում է թույլ գաղտնաբառերը՝ գաղտաբառերի հնարավոր տարբերակները հերթով փորձելու տարբերակով։ Գոյություն ունեն տարբեր ադապտացիաներ ՕՀ-ների համար։ Ծրագիրը հայտնի է նրանով, որ ապահովում է մեծ քանակությամբ հեշեր, նրանում կա հեշի ինքնաճանաչում և այլն։ Ինչպես նաև ծրագիրը ապահովումը բազմաթիվ կողմնակի մոդուլներ՝ MD4 հեշեր, LDAP և MySQL գաղտնաբառեր և այլն։ Բացի գաղտաբառերի հեշերից հասանելի է նաև արխիվների գաղտնաբառերի հավաքում և այլ հարձակումներ։ Գոյություն ունի կրոսս-պլատֆորմային Johny - գրաֆիկական միջերես, որը անհրաժեշտ է տեղադրել առանձին ։ 2012 թվականին ապահովում էր ավելի քան 30 ֆորմատներ jumbo տարբերակում ։ 2018 թվականի տվյալներով JtR bleeding-jumbo տարբերակը ապահովում էր 262 ֆորմատ ։
Աշխատանքի սկզբմունք
Ստորև բերված է ծրագրի աշխատանքային օրինակ Լինուքս օպերացիոն համակարգում։
Հարձակման տեսակներ
John The Ripper-ը կարող է իրագործել հարձակում բառարանով, ամբողջական թվարկման և հիբրիդային ռեժիմներով։ Բառարանով հարձակման ժամանակ ծրագիրը վերցնում է կցված ֆայլում առաջարկված գաղտնաբառերը, հաշվում է հեշը և համեմատում թիրախի հեշի հետ։ Ծրագրի հետ տրամադրվում է 4 մլն տողանոց բառարան ։ Ամբողջական թվարկման ռեժիմում ծրագիրը հավաքում է բոլոր հնարավոր տարբերակները ։
Գաղտնաբառերի հավաքումը կատարվում է համակարգչի պրոցեսսորով, այն ունի ադապտացիա SSE, XOP, AVX, MMX տարբերակների համար։ Շատ հեշեր կարող են հաշվարկվել մի համակարգչի մի քանի միջուկների վրա մի անգամից շնորհիվ OpenMP-ի։ Միայն մի քանի տիպի հեշերի համար կարելի է օգտագործել նորագույն տեսաքարտերը։
Գործածություն
Կարելի է օգտագործել մոռացված գաղտնաբառերի վերականգնման համար ։
Ծրագիրը նեռարված Parrot Security OS, Kali Linux անվտանգության վրա մասնագիտացված Լինուքս բաշխումների կազմում ։
Օգտագործվում է MD5 ֆորմատով աշխատող oclHashcat-plus 122 միլլիոն գաղտաբառերի վերականգնման համար և SHA1 ֆորմատի 146 մլն, չնայած անհարաժեշտություն կլինի կատարաել կոդի որոշակի փոփոխություններ ։ Նաև օգտագործվել է LinkedIn–ի գաղտնաբառերի արտահոսքի ժամանակ ։
Ծրագրի անալոգներն են համարվում՝ Hashcat, SAMInside, L0phtCrack 6, ophcrack, PasswordsPro, Cain/Abel ։
Արտաքին հղումներ
Կատեգորիա:Գաղտնագրություն Կատեգորիա:GNU GPL արտոնագրով ծրագրային ապահովումներ Կատեգորիա:Լինուքսի ծրագրային ապահովում Կատեգորիա:Տեղեկատվական անվտանգություն Կատեգորիա:Ազատ ծրագրային ապահովում Կատեգորիա:Վնասակար ծրագրեր
Ուկրաինական ասեղնագործություն
Ուկրաինական ասեղնագործություն (Українська вишивка), ուկրաինական ժողովրդի ժողովրդական դեկորատիվ արվեստի տեսակներից մեկը, կտորի կամ կաշվի վրա զարդանկարի կամ սյուժետային պատկերների տեսքով։ Ասեղնագործությունը կատարվում է ձեռքով կամ կարի մեքենայով, հիմնականում տղամարդկանց և կանանց հագուստի, ինչպես նաև տնային գործածության իրերի` սփռոցների, սրբիչների, բարձի երեսների և այլ իրերի վրա։
Ասեղնագործությունը բացի հագուստի և ինտերիերի զարդանախշ լինելուց իր մեջ կրում է ծիսական գաղտնախորհուրդներ։ Նա պաշտպանում է կայծակից, անզավակությունից, անբերրիությունից, անհաջողությունից և այլ երևույթներից ։
Ասեղնագործությունը կատարվում է հագուստի որոշակի մասերի վրա, թևքերի վերջնամասում, բկանցքի կամ օձիքի և քղանցքի վրա, այնպիսի տեղերում, որոնք չեն հպվում մամնին ։ Ասեղնագործության գույնն ու արտաքին տեսքը նույնպես ունեն իրենց նշանակությունը։
Արտաքին հղումներ
Կատեգորիա:Դեկորատիվ-կիրառական արվեստ Կատեգորիա:Ուկրաինայի արվեստ
Growl (սինգլ)
"Growl" (으르렁; ), համարվում է EXO հարավկորեական բոյ բենդի երգը՝ իրենց առաջին «XOXO» ստուդիական ալբոմի վերաթողարկված տարբերակի համար։ Այն թողարկվել է կորեական և չինական տարբերակներով՝ S.M. Entertainment-ի կողմից 2013 թվականի օգոստոսի 5-ին։ Երգը հայտնի է, որպես Exo-ի բեկումնային սինգլ, վաճառված ավելի քան երկու միլիոն օրինակով։
Թողարկում և առաջմղում
Թողարկման մասին հայտարարությունից հետո՝ տեսանյութը, որտեղ խմբի անդամները բեմադրում են երգի պարը՝ թողարկվել է հուլիսի 27-ին։ Exo-ն սկսել է ելույթ ունենալ նոր երգով հարավկորեական երաժշտական հեռուստաշոուներին օգոստոսի 1-ից, մինչ 2013 թվականի օգոստոսի 5-ին պաշտոնապես թողարկվելը՝ ալբոմի հետ։ Նրանք նաև կատարել են երգը մի քանի չինական հեռուստաշոուների ժամանակ։
Երաժշտական տեսահոլովակ
"Growl" երգի կորեական և չինական տարբերակները թողարկվել են 2013 թվականի հուլիսի 1-ին, երգից չորս օր առաջ։ Այնտեղ ցուցադրվում է միայն Exo-ն երգը կատարելիս՝ աղոտ լուսավորված պահեստում և օգտագործել են հարվածի մեկ ոճ, որը, նկարահանվել է մեկ կադրով։ 2013 թվականի օգոստոսի 20-ին թողարկվել է երգի մեկ այլ երաժշտական տեսահոլովակների ցանկը, որոնք նկարահանված են այլ վայրերում։
Ընդունում
"Growl" զբաղեցրել է 2-րդ հորիզոնականը հարավկորեական Gaon Digital հիթ շքերթում, և երրորդ հորիզոնականը Billboard Korea K-Pop Hot 100 և World Digital Songs հիթ շքերթներում  ։ Երգը հաղթել է առաջին հորիզոնականը հարավկորեական երաժշտական հեռուստաշոուներում 14 անգամ։
Բնութագրելով այն որ՝ "EXO-ն մարգարիտ է ֆանտաստիկ 2013 թվականում", Billboard-ը ընտրել է "Growl" երգը 2013 թվականի լավագույն քեյ փոփ երգը ։ Այն ստացել է 2013 թվականի տարվա երգ Melon Music Awards և KBS Song Festival մրցանակաբաշխություններում։ Երգը համարվում է Exo-ի ամենավաճառվող սինգլը, կուտակելով ավելի քան երկու միլիոն ներբեռնում։
Արտաքին հղումներ
Կատեգորիա:2013 երգեր
Տղան Նեապոլից
«Տղան Նեապոլից» («Мальчик из Неаполя»), խորհրդային նկարված մուլտֆիլմ-հեքիաթ, որ ստեղծվել է 1958 թվականին ռեժիսոր Իվան Ակսենչուկի կողմից՝ Ջաննի Ռոդարիի ստեղծագործությունների հիման վրա։ Մուլտֆիլմն ընդգրվել է «Կախարդական գլոբուսի արկածները, կամ Վհուկի արարքները» հավաքածուում (ռեմասթերինգ, 1991):
Սյուժե
Որբ Չիչոն Ջաննի Ռոդարիի վաղ շրջանի հեքիաթների և մանկական բանաստեղծությունների կերպար է, որը Երկնագույն փերուն օգնում է վերանորոգել ու երեխաներին տալ կախարդական գլոբուսը՝ չնայած այն բոլոր խոչընդոտներին, որոնք ստեղծում է վհուկը։
Քննադատական արձագանքներ
Ակսենչուկի արվեստում կարելի է առանձնացնել երեք ժանրային «հոսանքներ»։ Առաջին և գլխավորը, որով նա կմնա մուլտիպլիկացիայի պատմության և հանդիսատեսի հիշողության մեջ, իհարկե, հեքիաթներն են։ Ընդ որում՝ շատ տարբեր՝ դասական, ժամանակակից և «արդիականացված»։ «Տղան Նեապոլից», «Արագիլ», «Քեռի Ստյոպան՝ միլիցիոներ», «Ջրահարս», «Հեքիաթը պատմվում է», «Երիտասարդության խնձորներ», «Ինչպես սունկերը ոլոռի հետ պատերազմեցին», «Մոխրոտը», «Մորոզ Իվանովիչ», «Վիշտը դժբախտություն չէ»։
Ռեժիսոր Ակսենչուկը հետաքրքրվել է տարբեր ժողովուրդների հեքիաթներով։ Էկրանավորել է ռումինական «Ընկույզի ճիպոտիկ» (1955), ուզբեկական «Արագիլ» (1956), իտալական «Տղան Նեապոլից» (1958) հեքիաթները՝ նրբորեն փոխանցելով գրական աղբյուրների ազգային ինքնատիպությունը։ Այդ հեքիաթներն առանձնանում են մեծ հնարագիտությամբ և արտահայտչական բարձր մշակույթում։
Վերաթողարկում
1990-ական թվականների կեսերին մուլտֆիլմը թողարկվել է տեսաերիզներով խորհրդային լավագույն մուլտֆիլմերի հավաքածուում Studio PRO Video ընկերության կողմից, ավելի ուշ՝ «Союз» ստուդիայի կողից «Սոյուզմուլտֆիլմ» կինոստուդիայի մուլտֆիլմերի հավաքածուում։ 1990-ական թվականների վերջին թողարկվել է նույն ստուդիայի կողմից «Ամենասիրելի մուլտֆիլմերը» հավաքածուում։
Ինտերնետ-հալածանք
Ինտերնետ-հալածանք կամ կիբերհալածանք, դիտավորյալ վիրավորանքներ, սպառնալիքներ, զրպարտություն և այլ վարկաբեկող տվյալների հաղորդագրություն ժամանակակից կապի միջոցներով, սովորաբար երկար ժամանակով    :
Երույթները մատնանշելու համար օգտագործվում են նաև կիբերբրոբինգի անգլիզիմները։ Կիբերբրոբինգը տերմին է, որը ծագել է անգլերենից (անգլ. Cyber-Mobbing), նաև ինտերնետ-մոբբինգ (Internet-mobbing), կիբերբուլլինգ (Cyberbullying), տրոլինգ (trolling – «բռնում»), Ֆլեյմ (flame-«բոց») ։
Տղան Նեապոլից
Կախարդական գլոբուսի արկածները, կամ Վհուկի արարքները
1991 թվականին ռեժիսոր Իվան Ակսենչուկը թողարկել է մուլտֆիլմերի հավաքածու «Կախարդական գլոբուսի արկածները, կամ Վհուկի արարքները» («Приключения волшебного глобуса, или Проделки ведьмы») խորագրով։ «Տղան Նեապոլից» մուլտֆիլմից բացի, որը ծառայել է որպես հավաքածուի սյուժետային հիմք, ֆիլմում ընդգրվել են Ակսենչուկի հետևյալ մուլտֆիլմերը (ըստ ցուցադրման հերթականության).